FCSB, misiune dificilă pe Arena Națională! Laszlo Dioszegi a dezvăluit planul covăsnenilor
Sepsi OSK s-a calificat în play-off de pe locul șase, însă covăsnenii nu vor să facă doar act de prezență în lupta pentru campionat.
Laszlo Dioszegi, patronul echipei din Sfântu Gheorghe, a dezvăluit că echipa a revenit din concediu și a început antrenamentele cu gândul la un rezultat pozitiv în meciul de pe Arena Națională.
Dioszegi: "Stabilim un obiectiv mai îndrăzneț!"
"La fiecare meci mergem cu gândul să câștigăm, ne știm foarte bine limitele și șansele sunt mici. Dar și la 1% șansă o să jucăm pentru această șansă. Personal aș vrea să câștigăm fiecare meci, cred că și domnul Bernd Storck vrea să mergem la București pentru trei puncte.
Nu vrem să le plimbăm în play-off, stabilim un obiectiv mai îndrăzneț cum ar fi locul trei sau patru și pentru asta trebuie să câștigăm cât mai multe puncte", a spus Dioszegi, potrivit Fanatik.
Meciul dintre FCSB și Sepsi OSK este programat duminică, de la ora 21:00, pe Arena Națională.
Urmăriți SPORT.RO și pe Google News